उनें दस्सेआ जे संत कबीर दे संदेश गी जन-जन तक्कर पजाने ते कबीर साहित्य दे प्रकाशन दे उद्देश्य थमां 1993 च तत्कालीन राज्यपाल मोतीलाल बोरा ने संत कबीर शोध संस्थान दी स्थापना कराई ही। मगहर च हर ब’रे त्रै बड्डे कार्यक्रमें दा आयोजन कीता जंदा ऐ, जिंदे च 12-16 जनवरी तक्कर महोत्सव ते कबीर मेला माघ शुक्ल एकादशी गी त्रै दिवसीय कबीर निर्वाण दिवस समारोह् ते कबीर निर्वाण दिवस समारोह् ते कबीर जयंती समारोह् दे अंतर्गत चलाए जाने आह्‌ले केईं कार्यक्रम शामल न। मगहर महोत्सव ते कबीर मेला च संगोष्ठी, परिचर्चा ते चित्र ते पुस्तक प्रदर्शनी दे अलावा सांस्कृतिक कार्यक्रम होंदे न। कबीर जयंती समारोह् च केईं कार्यक्रमें दे माध्यम कन्नै संत कबीर दे संदेशें दा प्रचार-प्रसार कीता जंदा ऐ। महंत विचार दास ने दस्सेआ जे इंदे अलावा कबीर मठ सत्त प्रमुक्ख गतिविधियां संचालित करता ऐ, जिंदे च संगीत, सत्संग ते साधना, कबीर साहित्य दा प्रचार-प्रसार, शोध साहित्य, सद्रुर कबीर बाल मंदर संत आश्रम ते गोसेवा ते वृद्धाश्रम ते यात्रियें दी आवासीय बवस्था शामल न।